cyanic-selkie/wikianc huggingface dataset:
মোহাম্মদ মনোয়ার হোসেন
প্রারম্ভিক জীবন
মোহাম্মদ মনোয়ার হোসেন ১৯৭৯ সালের ৩০শে আগস্ট তারিখে বাংলাদেশের নওগাঁয় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
আন্তর্জাতিক ফুটবল
১৯৯৯ সালের ২২শে এপ্রিল তারিখে, মাত্র ১৯ বছর ৭ মাস ২৪ দিন বয়সে, মনোয়ার ভারতের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে মনোয়ার সর্বমোট ৫ ম্যাচে অংশগ্রহণ করেছিলেন। জাতীয় দলের হয়ে অভিষেকের ৩ বছর ১১ মাস ৯ দিন পর, বাংলাদেশের জার্সি গায়ে প্রথম গোলটি করেছিলেন; ২০০৩ সালের ৩০শে মার্চ তারিখে, হংকংয়ের বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
২০০৬ সালের ১০শে এপ্রিল তারিখে মনোয়ার ২৬ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৪৫ মিনিট খেলেছিলেন। আন্তর্জাতিক ফুটবলে, তার ৭ বছরের খেলোয়াড়ি জীবনে তিনি সর্বমোট ২০ ম্যাচে ১টি গোল করেছিলেন।
দক্ষিণ এশীয় মুক্ত বাণিজ্য অঞ্চল
দক্ষিণ এশিয়ার আঞ্চলিক মুক্তবাণিজ্য চুক্তি (SAFTA) হ‌লো সার্কচুক্তিভুক্ত দেশসমূহের মুক্ত বাণিজ্য চু‌ক্তি। এই চু‌ক্তি‌টি ২০০৪ সা‌লের জানুয়া‌রি মা‌সের ৬ তা‌রি‌খে ১২ তম সার্ক স‌ম্মেল‌নে সাক্ষ‌রিত হয়। ২০১৬ সা‌লের ম‌ধ্যে সকল বা‌ণি‌জ্যিক প‌ণ্যের আমদানি - রপ্তানি শুল্ক মুক্ত করার মাধ‌্যমে এ‌টি বাংলা‌দেশ, ‌নেপাল, ভুটান, ভারত, মালদ্বীপ, পা‌কিস্তান, শ্রীলঙ্কা এবং আফগা‌নিস্ত‌ি‌নের ১.৬ বি‌লিয়ন মানু‌ষের এক‌টি মুক্ত বা‌ণিজ‌্য এলাকা সৃ‌ষ্টি করে। সাত‌টি দে‌শের সরকা‌রের চু‌ক্তি‌টির প‌ক্ষে অনু‌মোদ‌নে চু‌ক্তিটি ২০০৬ সা‌লের ১লা জানুয়া‌রি বলবৎ করা হয়। এ চু‌ক্তি অনুযায়ী দক্ষিণ এ‌শিয়ার উন্নয়নশীল দেশগু‌লো‌কে (যেমন: ভ‌ারত, পা‌কিস্তান, শ‌্রীলঙ্কা) ২ বছ‌র সময়কা‌লের প্রথম পর্য়া‌য়ে ২০ শতাংশ শুল্ক হ্রাশ কর‌তে হয়, ২০০৭ সা‌লে শেষ হয়। ২০১২ সাল পর্য়ন্ত পাঁচ বছর সময়কা‌লের দ্বিতীয় পর্যা‌য়ে শুল্ক বা‌র্ষিক হ্রাস শুল্ক মওকুফের অংশ হি‌সে‌বে ২০ শতাংশ থে‌কে ০ শত‌ংশ পর্যন্ত হ্রাস করা হয়। ২০০৯ স‌া‌লে পা‌কিস্তান এবং ভারত এ চু‌ক্তি‌কে অনু‌মোদন দেয়, যেখা‌নে আফগা‌নিস্তান সা‌র্কের অষ্টম সদস‌্য রাষ্ট্র হি‌সে‌বে এই চু‌ক্তি‌কে ২০১১ সা‌লের মে মা‌সের ৪ তা‌রি‌খে অনু‌মোদন প্রদান করে। ১৯৯৩ সালে ঢাকায় সাফটা চুক্তির পূর্বে সার্ক প্রিফে‌ন্সিয়াল ট্রেডিং অ‌্যা‌রেঞ্জ‌মেন্ট (SAPTA) নামক বাণিজ্য সংক্রান্ত একটি চুক্তি স্বাক্ষরিত হয়।
ইতিহাস
২। ট্যারিফ সংস্কারের জন‌্য প্রতি পদ‌ক্ষে‌পে আলোচনা, যা সময়কাল পর্যা‌লোচ‌না ক‌রে ধারাবা‌হিক পর্যা‌য়ে হয় এবং উন্নত এবং সম্প্রসা‌রিত।
৩। কম উন্নত দেশগু‌লোর বি‌শেষ চা‌হিদা স্বীকৃ‌তি দেওয়া এবং তা‌দের প‌ক্ষে কন‌ক্রিট প্রিফা‌রেন্স চু‌ক্তি করা।
৪। কাচামাল, অর্ধঃ প্রক্রিজাতকৃত এবং প্রক্রিজাতকৃত এই তিন ভা‌গে তা‌দের পণ‌্য, উৎপাদন এবং নিত‌্যদ্রব‌্য‌কে ভাগ করা।
২০১১ সা‌লে, আফগা‌নিস্তানও এই চু‌ক্তির অধী‌নে আ‌সে।
দক্ষিণ এশিয়ার আঞ্চলিক মুক্তবাণিজ্য চুক্তির উ‌দ্দেশ‌্য
দক্ষিণ এশিয়ার আঞ্চলিক মুক্তবাণিজ্য চুক্তির উ‌দ্দেশ‌্য হ‌লো দেশগু‌লোর ম‌ধ্যে সাধারণ চু‌ক্তি, যেমন: মধ‌্যম চু‌ক্তি এবং দীর্ঘ মেয়াদী, বা‌ণিজ‌্য প‌রিচালনা সংক্রান্ত চু‌ক্তি, নির্দিষ্ট প‌ণ্যের সর্বরাহ এবং আমদানি ইত‌্যা‌দি চু‌ক্তি উৎসা‌হিত এবং উন্নীত করা। এর ম‌ধ্যে শুল্ক অনু্মোদন, যেমন: জাতীয় শুল্ক অনু‌মোদন, শুল্ক‌ ব্যতীত অনু‌মোদন অন্তর্ভুক্ত। SAFTA মূল উদ্দেশ্য হলো দক্ষিণ এশিয়ার দেশগুলিকে নিয়ে একটি মুক্ত বাণিজ্য অঞ্চল গড়ে তোলা।
নী‌তি
দক্ষিণ এশিয়ার আঞ্চলিক মুক্তবাণিজ্য চুক্তি‌তে নিম্ন‌লি‌খিত ছয়টি নীতি উল্লেখ করা আ‌ছে:
১। বি‌ভিন্ন ধারা চুক্তিবদ্ধ  দেশসমূহের অনু‌মোদন অনুয‌ায়ী গৃহীত বিধিবিধান,  সিদ্ধান্ত, স্বাক্ষরিত প্রোটকলের মাধ্যমে এ চু‌ক্তি গৃহীত হয়।
৩। চুক্তিবদ্ধ দেশসমূহের স্বকীয় অর্থনৈতিক ও শিল্প উন্নয়নের পর্যায়, বৈদেশিক বাণিজ্যের ধারা এবং শুল্কহারের নীতি ও পদ্ধতির ভিত্তিতে এবং পারস্পরিক ন্যায়বিচারপূর্ণ সুবিধা নিশ্চিত করার জন্য এই চুক্তি প্রযোজ‌্য হ‌বে।
৪। এ চু‌ক্তি অনুযায়ী, চু‌ক্তির আওতাভুক্ত দেশসমূহের মধ্যে অবাধে পণ‌্য যাতায়াত নিশ্চিত করা হবে। এ ধরনের চলাচল শুল্কহার, আধাশুল্কহার ও শুল্ক ব‌্যাতিত বিষয়‌ে বাধানিষেধ এবং একই ধরনের বিষয় প্রত্যাহারের মাধ্যম্যে চুক্তি জার্যকর হ‌বে।
৫। চুক্তির আওতাভুক্ত দেশসগু‌লো বাণিজ্যের প্রসার সহায়ক এবং সম্প‌র্কিত অন্যান্য পদক্ষেপ গ্রহণ করবে, যার মধ্যে সংশ্লিষ্ট আইনি কাঠামোকে পর্যায়ক্রমে সমতুল্য করার বিষয়‌টিও থাকবে।
৬। পারস্পরিক সুবিধা বর্হিভুত ভিত্তিতে চুক্তি আওতায় থাকা অঞ্চগুলোর চিহ্নিত স্ব‌ল্পোন্নত দেশের জন্য বিশেষ এবং কার্যকরী বাণিজ্য প্রসার সম্পর্কিত সুবিধাদির বিষয়টি‌তে সম্প‌র্কে পারস্প‌রিক স্বীকৃতি প্রদান করা হ‌বে।
সর্বোপরি একটি অর্থনৈতিক সংঘ প্রতিষ্ঠাই এ চু‌ক্তির এ‌টি‌তে স্বীকৃতি পাবে।
প্রয়োজনীয় উপাদান
দক্ষিণ এশিয়ার আঞ্চলিক মুক্তবাণিজ্য চুক্তির জন‌্য নিম্ন‌োক্ত বিষয়গু‌লো প্রয়োজন হয়:
বাণিজ্য উদারকরণ কর্মসূচী
বাণিজ্য উদারকরণ কর্মসূচী অনুযায়ী চু‌ক্তিবদ্ধ প্রত্যেক‌টি দেশ‌কে নিম্নলিখিত শুল্ক হ্রাসকরণ অনুসূ‌চি অনুসরণ কর‌তে হ‌বে। উন্নত র‌াষ্ট্রগু‌লো‌কে ২০ শতাংশ এবং অল্প উন্নত রাষ্ট্রগু‌লো‌কে ৩০ শতাংশ শুল্ক হ্রাস কর‌তে হয়। কিন্তু এই বাণিজ্য উদারকরণের ব‌্যাপার‌টি সং‌বেদনশীল তা‌লিকার ক্ষেত্রগু‌লো‌তে প্রয়োগ করা যা‌বে না, কারণ সেই তা‌লিকা‌টি নি‌য়ে বা‌ণি‌জ্যের পূর্বে আ‌লোচনা করার প্রয়োজন হয়। সং‌বেদনশ‌ীল তা‌লিকা‌টির ম‌ধ্যে চ‌ু‌ক্তিবদ্ধ রাষ্ট্রগু‌লোর ম‌ধ্যে স্বল্প‌োন্নত রাষ্ট্রগু‌লোর প‌ক্ষে সাধারণ চু‌ক্তি অন্তর্ভুক্ত র‌য়ে‌ছে। সাফটা মন্ত্রিপরিষদ (এসএম‌সি) প্রতি বছর অন্তর তা‌লিকা‌টির প‌রি‌ধি হ্রাস করার উ‌দ্দে‌শ্যে পর্যা‌লোচনা ক‌রে।
সং‌বেদনশীল তা‌লিকা
সং‌বেদনশীল তা‌লিকা হ‌লো যেসব দেশে শুল্ক ছাড় অন্তর্ভুক্ত নয় তা‌দের তা‌লিকা‌কে বোঝায়। বাংলা‌দে‌শের এই তা‌লিকার অন্তর্ভুক্ত স্ব‌ল্পোন্নত রাষ্ট্রগু‌লোর জন‌্য ১২৩৩ টি পণ‌্য এবং উন্নত রাষ্ট্রগু‌লোর জন‌্য দক্ষিণ এশিয়ার আঞ্চলিক মুক্তবাণিজ্য চুক্তি অধী‌নে ১২৪১ টি পল‌্য র‌য়ে‌ছে। এ তা‌লিকা থে‌কে বাংলা‌দেশ স্ব‌ল্ন্নেত রাষ্ট্রগু‌লোর জন‌্য ২৪৬ টি পণ‌্য এবং উন্নত রাষ্ট্রগু‌লোর জন‌্য ২৪৮ টি পণ‌্য হ্রাস কর‌বে। ভার‌তের এ তা‌লিকায় ৬৯ টি পণ‌্য স্ব‌ল্পোন্নত রাষ্ট্রগু‌লোর হন‌্য এবং ৬৯৫ টি পণ‌্য উন্নত রাষ্ট্রগু‌লোর জন‌্য। তৎকালীন ভারতীয় প্রধানমন্ত্রী মনমোহন সিং সে‌প্টেম্বর মা‌সে ঢাকায় ঘোষণা ক‌রেন যে, তি‌নি এই তা‌লিকা থে‌কে ৪৬ টি পণ‌্য হ্রাস কর‌বেন। ভুটানের এই তা‌লিকায় উন্নত এবং স্ব‌ল্পোন্নত উভয় রা‌ষ্ট্রের জন‌্য ১৫০ টি পণ‌্য র‌য়ে‌ছে এবং এ তা‌লিকা ছোট করার কো‌নো প‌রিকল্পণা ভূটা‌নের নেই। নেপা‌লের এ তা‌লিকায় স্ব‌ল্প‌োন্নত রাষ্ট্রগু‌লোর জন‌্য ১২৫৭ টি পণ‌্য এবং উন্নত রাষ্ট্রগু‌লোর জন‌্য ১২৯৫ টি পণ‌্য র‌য়ে‌ছে। নেপাল এই ১২৯৫ টি পণ‌্য থে‌কে ২৫৯ টি পণ‌্য হ্রাস ক‌রে‌ছে। বা‌ণিজ‌্য ও সরবরাহ মন্ত্রণালয়ের যুগ্ম সচিব ব‌লে‌ছের এর এর বর্তমান সংখ‌্যা ১০৩৬। মালদ্বী‌পের এ তা‌লিকা‌য় ৬৮১ টি পণ‌্য সা‌র্কের সদস‌্য সাত‌টি রাষ্ট্রের জন‌্যই র‌য়ে‌ছে। এ তা‌লিকায় পা‌কিস্তা‌নের ১১৬৯ টি পণ‌্য ছিল, যার সংখ‌্যা ২০ শতাংশ হ্রাস ক‌রে ৯৩৬ হ‌য়ে‌ছে। নেতিবাচক তালিকায় শ্রীলঙ্কা এবং আফগা‌নিস্তা‌নের যথাক্রমে ১০৪২ এবং ১০৭২ টি পণ‌্য র‌য়ে‌ছে।
এ তালিকাার ক্ষুদ্র বা দীর্ঘ প‌রি‌ধি মধ্যে ভারসাম্য আনার বিষয়টিই ছিল মুখ্য সমস্যা। কারণ, এ তালিকার প‌রি‌ধি দীর্ঘ হলে তা মুক্ত বাণিজ্য ধারণার সাথে অসামঞ্জস‌্য হয়। এ ভারসাম্য রক্ষায় সদস্যভুক্ত রাষ্ট্রগু‌লোর বাণিজ্য প্রসার সংক্রান্ত পারস্পরিক স্বার্থ সংরক্ষণের জন্য কিছু বিষয় চুক্তি চূড়ান্তকরণ প্রক্রিয়ায় দেখা দেয়, যেমন: রাজস্বের ক্ষতিপূরণ, গুরুত্বপূর্ণ দেশজ শিল্পের সুরক্ষা, ভিনদেশে বাণিজ্যের প্রবাহ রোধ, খামার ও বৃহৎ শিল্পের স্বার্থ রক্ষা, ভোক্তার স্বার্থ এবং উৎপাদনের ধাপ।
শিক্ষণীয় বিষয়
দক্ষিণ এশিয়ার আঞ্চলিক মুক্তবাণিজ্য চুক্তি আ‌লো‌কে শিক্ষণীয় বিষয়গু‌লো হচ্ছে বোঝা যায় যে, পণ্যভিত্তিক সুবিধা প্রদানের সিদ্ধান্ত প্রক্রিয়ায় সমযয়ের জ‌টিলতা এবং এ জন্য এই ব্যবস্থার বদলে নিষিদ্ধ পণ্য তালিকা প্রবর্তন করা প্রয়োজন এবং উল্লেখযোগ্য হারে শুল্ক হ্রাসের মাধ‌্যমে বাণিজ্যের অপাধ সম্প্রসারণ করা য‌য়ি না। এছাড়াও, এ চু‌ক্তি থে‌কে বোঝ‌া যায়, আঞ্চলিক বাণিজ্য প্রসারের জন‌্য শুল্ক বহির্ভূত প্রতিবন্ধকতা সম্পূর্ণভাবে দূ‌র করা প্রয়োজন। চুক্তিভূক্ত দেশসমূহের বাণিজ্য সংক্রান্ত সক্ষমতা বৃ‌দ্ধি ক‌রা, যার অভাবে দেশগু‌লোর বিধিবিধানের আওতাভূক্ত নির্দিষ্ট মান সঠিকভাবে মেটানো যায় না এবং পণ্য বিষয়ক রুলস অব অরিজিন এমনভাবে বিন্যাস করতে হ‌বে, যার মাধ‌্যমে বাণিজ্যের পরিমাণ বৃদ্ধি পাবে এ দু‌টি বিষয়ও এ চুক্ত‌ি‌র শিক্ষণীয় বিষয়। দেশভিত্তিক বাণিজ্যে সক্ষমতা বৃদ্ধি করার মাধ‌্যমে চু‌ক্তিবদ্ধ পণ‌্যগলোর অন‌্যদি‌কে প্রকা‌হিত হওয়া রোধ করা যায় এবং বাণিজ্য সংক্রান্ত সুবিধাদির সহজ লভ্যতা নি‌শ্চিত ক‌রে লাভবান হওয়ার বিষয়‌টিও এ চু‌ক্তি থে‌কে প্রতীয়মান হয়।
অপব‌্যবহার ও প্রতিকূলতা
ব‌্যবসায়ীগণ বাংলা‌দেশ ও নেপাল থে‌কে পাম তেল ভিন্ন প‌থে ভার‌তে পাঠান। সব্জির তেলের শীর্ষ সংঘ, ভার‌তের সলভেন্ট এক্সট্র্যাক্টরস অ্যাসোসিয়েশন দক্ষিণ এশিয়ার আঞ্চলিক মুক্তবাণিজ্য চুক্তির আড়া‌লে বাংলা‌দেশ এবং নেপাল থে‌কে আসা পাম তেল এবং সয়ওয়েল এর অ‌বৈধ উৎস বন্ধ কর‌তে। এ‌টি মালও‌য়ে‌শিয়ার প্রধানমন্ত্রী মাহা‌তির মহাম্মদের ভার‌তের কাশমী‌রের বি‌শেষ স্বীকৃ‌তি বা‌তি‌লের বিরু‌দ্ধে অবস্থানের জন‌্য মাও‌য়ে‌শিয়ার পাম তেল ভার‌তে আমদানী রো‌ধের বিরু‌দ্ধে মালও‌য়ে‌শিয়া‌কে বাংলা‌দেশ ও নেপাল হ‌য়ে ভার‌তে ঢোকা‌তে সহায়তা কর‌তে। ভার‌তের সলভেন্ট এক্সট্র্যাক্টরস ভার‌তের সরকার‌কে দক্ষিণ এশীয় আঞ্চ‌লিক মুক্ত বা‌ণিজ‌্যতে ভিন্ন পথ ব‌্যবহার ক‌রে পাম তেল এবং ' ভার‌তে বহিঃশুল্ক এ‌ড়িয়ে ঢোকা‌নোর উপায় বন্ধ করত ব‌লে‌ছে। শুল্ক এ‌ড়ি‌য়ে যাওয়ার উ‌দ্দে‌শ্যে ই‌ন্দো‌নে‌শিয়া এবং মালও‌য়ে‌শিয়ার পাল‌মো‌লিন পথ পরিবর্তন ক‌রে নেপাল থে‌কে এবং দক্ষিণ আ‌মে‌রিকার সয়া‌বিন তেল বাংলাদেশ এবং নেপাল হ‌য়ে ভার‌তে ঢো‌কে, এমন‌টি এক‌টি বক্ত‌ব্যে ব‌লা হয়। পাম তে‌লের জন‌্য ভারতকে ৫০ শতাংশ, সয়ও‌য়ে‌লের উপর ৪৫ চা‌র্জের উপর প্রযুক্ত আ‌রো ১০ শতাংশ চার্জ প্রদান কর‌তে হয়। বা‌ণি‌জ্যিক এই সংস্থা আমদানী ত‌থ্যে উদ্ধৃতি দেয় যে, জুলাই থে‌কে আগষ্ট মা‌সে নেপাল ৫৪০৭৬ টন আমদানী এবং ৩৫৭০৬ টন পাম তেল ভার‌তে রপ্ত‌ানি ক‌রে‌ছে। আ‌রো বল‌া হ‌য়ে‌ছে যে, এই পথ প‌রিবর্তন ক‌রে ঢোকা‌নোর ফ‌লে সরকার‌কে প্রতি মা‌সে ৫০ কো‌টি রু‌পি (৭ মি‌লিয়ন ডল‌ার) রাজস্ব হারা‌তে হ‌চ্ছে এবং উত্তর-পূর্বাঞ্চ‌লের পরি‌শোধনকারী‌রা ক্ষ‌তির শিকার হ‌চ্ছে। ভার‌তের আমদানীকৃত ভোজ‌্য তে‌লের তিন ভা‌গের দুই ভাগই হ‌চ্ছে। ভারত মালও‌য়ে‌শিয়া এবং ইন্দো‌নে‌শিয়া থে‌কে পাম তেল ক্রয় ক‌রে এবং সয়তেল মূলত আ‌র্জেন্টিনা এবং ব্রা‌জিল থে‌কে আ‌সে। দেশ‌টির সূর্যমুখী তেলের উৎস ইউ‌ক্রেইন৷
এই অঞ্চ‌লের দেশগু‌লোর ম‌ধ্যে বাণিজ্য সংক্রান্ত পারস্পরিক সংঘাত নিঃসন্দেহে এ রূপকল্প বাস্তবায়নে বাধা সৃষ্টি করবে বিন্তু দুঃখহনকভা‌বে বর্তমানে এমন প‌রি‌স্থিতি বিরাজ কর‌ছে। অনেকগুলো সমান্তরাল পরিপূরক বিষয় বাণিজ্য সহযোগিতার সীমানারেখার বাইরে আ‌ছে। এজন্য চুক্তির বিভিন্ন দিক সংক্রান্ত বিষয়সমূহ খুবই গুরুত্বপূর্ণ যেমন: বাণিজ্য উদারীকরণ পরিকল্পনা (TLP) এবং পণ্যের রুলস অব অরিজিন (RoO) এবং রাজস্ব ক্ষতিপূরণের পদ্ধতিগত প্রক্রিয়া।
RoO এর বিষয়টি সবার জন্য গ্রহণযোগ্য করার বিষয়ে চুক্তিভূক্ত দেশের পারস্পরিক স্বার্থের দন্দ্ব ও আশঙ্কা নিরসন করার বিষয়টিই মূখ্য সমস্যা ছিল। অনুন্নত দেশগুলো নমনীয় করার পক্ষে ছিল। তবে ভারত ও পাকিস্তানের মতো উন্নয়নশীল দেশ এ বিষয়টির উপর কড়াকড়ি করার পক্ষে ছিল, কারণ এর মাধ্যমেই এ দেশগুলো স্বীয় স্বার্থ সংরক্ষণ করতে সক্ষম। অন্য জটিল বিষয়টি ছিল বাণিজ্য উদারীকরণ পদ্ধতি নির্ধারণ।
রুলস অব অ‌রি‌জিন এর ব‌্যাপার‌টি সবার জন্য গ্রহণযোগ্য করার বিষয়ে চুক্তির আওতায় থাকা রাষ্ট্রগু‌লোর পারস্পরিক স্বার্থের দন্দ্ব ও আশঙ্কা মেটানোর বিষয়টি মূখ্য সমস্যা ছিল। অনুন্নত দেশগুলো নমনীয় করার পক্ষে ছিল। তবে ভারত ও পাকিস্তানসহ উন্নয়নশীল দেশগু‌লো এর উপর জোর দেওয়ার পক্ষে ছিল, কারণ চু‌ক্তিবদ্ধ রাষ্ট্রগু‌লো এর স্বার্থ সংরক্ষণে সক্ষম হ‌বে। বাণিজ্য উদারীকরণ পদ্ধতি নির্ধাণও এক‌টি জ‌টিল বিষয় ছিল।
দীর্ঘ আলোচনার পর স‌ম্মি‌লিত হওয়ার মাধ‌্যমে এ চু‌ক্তি চূড়ান্ত রূপ লাভ করে। বিশ্লেষণমূলক গবেণায় মাধ‌্যমে দেখা যায়, শেষ পর্যন্ত দক্ষিণ এশিয়ার আঞ্চলিক মুক্তবাণিজ্য চুক্তির ফলে চুক্তি‌র আওতায় থাকা রাষ্ট্রগু‌লো‌তে বাণিজ্যের প্রসার ঘটে নি, বরং এ চুক্তির বাস্তবায়ন বাণিজ্য উদরীকরণ পরিকল্পনার মধ্যে সীমিত। এ চু‌ক্তির কার‌ণে বাণিজ্যের পরিধি ও পরিমাণ উল্লেখযোগ্যভাবে বা‌ড়ে নি। প্রতীয়মান হয় যে, মুক্ত বাণিজ্য এলাকা গড়তে কয়েকটি পরিপূরক পদক্ষেপ করা প্রয়ে‌াজন, যেমন: বিনিয়োগের ক্ষেত্রে সহযোগিতা, শুল্ক ব‌্যতিত সকল বাধার বিলুপ্তি, বাণিজ্য ও শুল্ক সম্পর্কিত সুবিধাদি, এবং বাণিজ্য সহায়ক সামর্থ্য বৃদ্ধি করা।
ন্যাশনাল ইনস্টিটিউট অব টেকনোলজি, জামশেদপুর
ন্যাশনাল ইনস্টিটিউট অব টেকনোলজি, জামশেদপুর (এনআইটি জামশেদপুর বা এনআইটিজেএসআর), ভারতের জামশেদপুর, ঝাড়খণ্ডে অবস্থিত। ভারতের কারিগরি শিক্ষার জন্য জাতীয় গুরুত্বের একটি প্রতিষ্ঠান হিসেবে জামশেদপুরে এ শিক্ষাপ্রতিষ্ঠানটি প্রতিষ্ঠিত হয়। ১৫ আগস্ট, ১৯৬০-এ একটি আঞ্চলিক ইনস্টিটিউট অফ টেকনোলজি হিসেবে প্রতিষ্ঠিত হওয়ার পর ২৭ ডিসেম্বর, ২০০২-এ একটি পরিগণিত বিশ্ববিদ্যালয়ের মর্যাদা সহ ন্যাশনাল ইনস্টিটিউট অব টেকনোলজি (এনআইটি) এ উন্নীত করা হয়। ভারতের ৩১টি এনআইটির মধ্যে জামশেদপুর একটি, সরাসরি শিক্ষা মন্ত্রণালয়ের (এমএইচআরডি) নিয়ন্ত্রণাধীন। ভারত সরকারের দ্বিতীয় পঞ্চবার্ষিক পরিকল্পনার (১৯৫৬–৬১) অংশ হিসাবে প্রতিষ্ঠিত ৮টি এনআইটির মধ্যে এর অবস্থান তৃতীয়।
ইতিহাস
ডান|থাম্ব| প্রধান প্রশাসনিক ভবন ন্যাশনাল ইনস্টিটিউট অব টেকনোলজি, জামশেদপুর আঞ্চলিক ইনস্টিটিউট অব টেকনোলজি হিসাবে ১৯৬০ সালে প্রতিষ্ঠিত হয়। বিহার রাজ্যের তৎকালীন মুখ্যমন্ত্রী (অবিভক্ত) ড. শ্রীকৃষ্ণ সিনহা এর প্রতিষ্ঠার পেছনে অবদান রাখেন। ভিত্তিপ্রস্তর স্থাপনের জন্য ১৫ আগস্ট ভারতের স্বাধীনতা দিবসের তারিখটি বেছে নেওয়া হয়েছিল। দ্বিতীয় পঞ্চবার্ষিক পরিকল্পনার (১৯৫৬–১৯৬১) অংশ হিসাবে প্রতিষ্ঠিত প্রথম আটটি আঞ্চলিক প্রকৌশল কলেজের মধ্যে এটি একটি। থাম্ব|প্রবেশদ্বার, এনআইটি জামশেদপুর
শিক্ষা কার্যক্রম এবং ভর্তি
প্রতিষ্ঠানটি বিভিন্ন বিভাগে পিএইচডি এবং বারো সেমিস্টার পর্যায়ে বিভিন্ন বিষয়ে কোর্স প্রদান করে। এটি জেইই-মেইন এন্ট্রান্স পরীক্ষার মাধ্যমে BTech এর স্নাতক কোর্সে ভর্তি কার্যক্রম পরিচালনা করে। যা সমস্ত এনআইটি তে ভর্তির পূর্বশর্ত।
র‍্যাঙ্কিং
২০২০ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) ভারতের ইঞ্জিনিয়ারিং কলেজগুলির মধ্যে জামশেদপুরের অবস্থান ছিলো ৭৯তম। ২০২১ এর র‍্যাঙ্কিং-এ এটি ৮৬ তম ও ২০২২-এ ৯০ তম অবস্থানে নেমে এসেছ।
তথ্যসূত্র
<references group="" responsive="0">
টিমথি শালামে
টিমথি শালামে বা তিমতে শালামে (Timothée Chalamet, ; জন্ম: ২৭ ডিসেম্বর ১৯৯৫) হলেন একজন মার্কিন–ফরাসি অভিনেতা। তিনি স্বল্পদৈর্ঘ্য চলচ্চিত্রে অভিনয়ের মাধ্যমে তার কর্মজীবন শুরু করেন। পরে তিনি হোমল্যান্ড টিভি ধারাবাহিক দিয়ে দর্শকদের নজরে আসেন। ২০১৪ জেসন রেইটম্যানের নাট্যধর্মী মেন, উইমেন অ্যান্ড চিলড্রেন দিয়ে তার চলচ্চিত্রে অভিষেক হয় এবং একই বছর ক্রিস্টোফার নোলানের বৈজ্ঞানিক কল্পকাহিনীমূলক চলচ্চিত্র ইন্টারস্টেলারে অভিনয় করেন।
২০১৭ সালে শালামে গ্রেটা গারউইগের লেডি বার্ড ও স্কট কুপারের পশ্চিমা ধাঁচের হস্টাইলস ছবিতে পার্শ্ব চরিত্রে এবং লুকা গাদাগনিনোর প্রণয়ধর্মী নাট্য কল মি বাই ইওর নেম ছবিতে কেন্দ্রীয় চরিত্রে অভিনয় করে ব্যাপকভাবে সমাদৃত হন। কল মি বাই ইওর নেম ছবিতে চরিত্রে অভিনয় করে তিনি শ্রেষ্ঠ অভিনেতা বিভাগে গোল্ডেন গ্লোব পুরস্কার ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি এই বিভাগে অস্কারের জন্য তৃতীয় সর্বকনিষ্ঠ মনোনীত অভিনেতা। পরের বছর তিনি নাট্যধর্মী বিউটিফুল বয় ছবিতে মাদকাসক্ত কিশোর চরিত্রে অভিনয় করে শ্রেষ্ঠ পার্শ্ব অভিনেতার জন্য গোল্ডেন গ্লোব পুরস্কারের মনোনয়ন লাভ করেন।
মঞ্চে শালামে জন প্যাট্রিক শ্যানলির আত্মজীবনীমূলক নাটক প্রডিজাল সন-এ অভিনয় করে ড্রামা লীগ পুরস্কারের মনোনয়ন লাভ করেন এবং লুসিল লর্টেল পুরস্কার জেতেন।
কর্মজীবন
শালামে লুকা গাদাগনিনোর প্রণয়ধর্মী নাট্য কল মি বাই ইওর নেম চলচ্চিত্রের সাথে তিন বছর ধরে সম্পৃক্ত ছিলেন। আন্দ্রে আসিমানের একই নামের উপন্যাস অবলম্বনে নির্মিত ছবিটিতে তিনি কেন্দ্রীয় চরিত্রে অভিনয় করেন।  ছবিটি এলিও নামের এক তরুণকে ঘিরে আবর্তিত, যে ১৯৮০-এর দশকে ইতালিতে বসবাস করতো ও অলিভার (আর্মি হ্যামার) নামে এক বিশ্ববিদ্যালয় শিক্ষার্থীর প্রেমে পড়ে। এই ছবিতে কাজ করার প্রস্তুতি হিসেবে শালামে ইতালীয় ভাষা ও গিটার বাজানো শিখেন এবং পিয়ানো বাজাতেন। ২০১৭ সালে সানড্যান্স চলচ্চিত্র উৎসবে ছবিটি প্রদর্শিত হলে শালামের অভিনয় প্রশংসিত হয়।  এম্পায়ার-এর অলি রিচার্ডস লিখেন, "ছবিতে সকলের অভিনয় ছিল দুর্দান্ত, শালামে কাজ দেখে মনে হচ্ছিল বাকিরা অভিনয় করছে। তিনি একাই ছবিটিকে অবশ্য দর্শনীয় করতে পারতেন।" দ্য হলিউড রিপোর্টার-এর জন ফ্রচ লিখেন, "একই বছরে আর কোন অভিনয়ই এতো আবেগঘন, শারীরিক ও বুদ্ধিভিত্তিক দিক থেকে জীবন্ত মনে হয় নি" এবং শালামের অভিনয় সাময়িকীটির সেই বছরের সেরা অভিনয়ের তালিকায় স্থান দেয়। দ্য নিউ ইয়র্ক টাইমসও তাদের বর্ষসেরা অভিনেতার তালিকায় শালামের নাম অন্তর্ভুক্ত করে। কল মি বাই ইওর নেম ছবিতে তার কাজের জন্য শালামে শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কার, এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি অস্কারের ইতিহাসে শ্রেষ্ঠ অভিনেতা বিভাগে জন্য তৃতীয় সর্বকনিষ্ঠ মনোনীত অভিনেতা এবং ১৯৩৯ সালের পর সর্বকনিষ্ঠ।
২০১৭ সালে শালামে গ্রেটা গারউইগের লেডি বার্ড ও স্কট কুপারের পশ্চিমা ধাঁচের হস্টাইলস ছবিতে পার্শ্ব চরিত্রে এবং পরের বছর তিনি নাট্যধর্মী বিউটিফুল বয় ছবিতে নেশাসক্ত কিশোর চরিত্রে অভিনয় করে শ্রেষ্ঠ পার্শ্ব অভিনেতার জন্য গোল্ডেন গ্লোব পুরস্কারের মনোনয়ন লাভ করেন।
ফ্লাইট (২০১২-এর চলচ্চিত্র)
ফ্লাইট হ'ল ২০১২ সালের একটি আমেরিকান নাট্যধর্মী চলচ্চিত্র যা পরিচালনা করেছেন রবার্ট জেমেকিস, রচনা করেছেন জন গ্যাটিনস এবং প্রযোজনা করেছেন ওয়াল্টার এফ পার্কস, লরি ম্যাকডোনাল্ড, স্টিভ স্টার্কলে, জেমেকিস এবং জ্যাক র‌্যাপেক। এখানে ডেনজেল ওয়াশিংটন উইলিয়াম  হুইটেকার সিনিয়র চরিত্রে অভিনয় করেছেন, যিনি একজন পাইলট,বিমানে একটি যান্ত্রিক ব্যর্থতার পরে তার বিমানটি বিধ্বস্ত হয়ে যাচ্ছিল, মারা যাচ্ছিলেন প্রায় প্রত্যেককেই। এই সময় পাইলট অলৌকিকভাবে বিমানটি ক্রাশ ল্যান্ডিং করাতে সর্মথ হন,যাতে সবাই বেঁচে যান। ঘটনার পরপরই, তাকে একজন নায়ক হিসেবে প্রশংসিত করা হয়েছে। তবে ঘটনার তদন্ত শীঘ্রই তার দিকে এমন প্রশ্নগুলি দিকে নিয়ে আসছে যা অধিনায়ককে আলাদা আলোয় ফেলেছে। এই চলচ্চিত্রটি আলাস্কা এয়ারলাইন্সের ফ্লাইট ২৬১ এর বিমান দুর্ঘটনা থেকে অনুপ্রাণিত হয়ে নির্মাণ করা হয়েছে।
প্রধান চিত্রগ্ৰহণ অক্টোবরে জর্জিয়ার আটলান্টায় কাছে শুরু হয়েছিল এবং এটি ৪৫ দিনেরও বেশি সময় ধরে চলে। বিমানের ক্রাশ তৈরি করতে ভিজ্যুয়াল এফেক্টস এবং কম্পিউটারে তৈরিকৃত চিত্রের সাহায্যে একটি লোকেশনে শুটিং করা হয়েছিল।
এটি সমালোচকদের কাছ থেকে জেমেকিসের পরিচালনা এবং ওয়াশিংটনের অভিনয়, গ্যাটিনসের চিত্রনাট্য এবং থিমগুলিতে প্রশংসার সাথে ইতিবাচক সমালোচনা পেয়েছিল।
এটি বাণিজ্যিকভাবেও সফল ছিল, এর ৩১ মিলিয়ন ডলার উৎপাদন বাজেটের তুলনায় ১৬১.৪ মিলিয়ন ডলার আয় করেছিল। ২০০০ সালের কাস্ট অ্যাভ এবং হোয়াট লিজ বাইনথের পরে জেমেকিস পরিচালিত ফ্লাইট প্রথম লাইভ-অ্যাকশন চলচ্চিত্র এবং ১৯৮০ সালে ইউড কার্সের পরে তাঁর প্রথম আর রেটেড চলচ্চিত্র।
চলচ্চিত্রটি একাধিক সমালোচকদের কাছ থেকে বছরের শীর্ষ দশ চলচ্চিত্র তালিকায় ছিল এবং ৮৫ তম একাডেমি পুরষ্কারে সেরা অভিনেতা (ওয়াশিংটন) এবং সেরা অরিজিনাল স্ক্রিনপ্লে (গ্যাটিনস) এর জন্য দুটি মনোনয়ন সহ বিভিন্ন সংস্থার একাধিক পুরস্কার এবং মনোনয়ন পেয়েছিল।
কাহিনী
২০১১ সালের অক্টোবরে, বিমানের পাইলট ক্যাপ্টেন হুইপ হুইটেকার তার অরল্যান্ডো হোটেল রুমে রাতে ঘুম থেকে ওঠার জন্য কোকেন ব্যবহার করেন। ফ্লাইটটি টেক অফের সময় তিনি মারাত্মক অশান্তি অনুভব করেন এবং কোপাইলট কেন ইভানস দায়িত্ব দেন। এই সময় হুইপ বিচক্ষণতার সাথে তার কমলার রসে ভদকা মিশ্রিত করে এক এক পেগ খেয়ে নেন। এরপর অল্প সময়ের মধ্যে ঘুমিয়ে পড়েন, কিছুক্ষণ পর বিমানে যান্ত্রিক গোলযোগ দেখা যায়, বিমানটিি খাড়া ভাবে নিচের দিকে যেতে থাকে, সাথে সাথে তিনি জেগে উঠেন।
বিমানের নিয়ন্ত্রণ নিতে চেষ্টা করেন, ফিরে পেতে ব্যর্থ হন, হুইপকে বিমানটি বিচ্ছিন্নভাবে উড়ে যেতে বাধ্য করেছিল, এরপর তিনি জর্জিয়ারর ক্লেটন কাউন্টিতে একটি খোলা মাঠে একটি নিয়ন্ত্রিত ক্র্যাশ ল্যান্ডিং করান।
ঘটনার পরে, তাকে একজন নায়ক হিসেবে প্রশংসিত করা হয়।
এরপর বিমান দুর্ঘটনাটির তদন্ত শুরু হয় এবং তদন্ত কমিটি তার দিকে এমন অভিযোগ তুলে যা একজন ক্যাপ্টেনের মধ্যে থাকা উচিত নয়। তাকে চাকরিচ্যুত করা হয় এবং এভাবেই গল্পটি এগিয়ে যায়...
মুক্তি ও আয়
নভেম্বর ২, ২০১২-তে উত্তর আমেরিকা জুড়ে ১৮৮৪ টি প্রেক্ষাগৃহে ফ্লাইট মুক্তি দেওয়া হয়। এটি প্রথম সপ্তাহে, বক্স অফিসে দ্বিতীয় স্থান অর্জন করে, প্রতি পেক্ষাগৃহে গড়ে ১৩,২১৭ ডলার করে মোট আয় করে ২৪,৯০০,৫৬৬ ডলার। আঞ্চলিকভাবে ফ্লাইট ৯৩,৭৭২,৩৭৫ ডলার এবং আন্তর্জাতিকভাবে ৬৮,০০০,০০০ ডলার সহ মোট ১৬১,৭৭২,৩৭৫ আয় করেছ।
প্রতিক্রিয়া
পর্যালোচনা সংগ্ৰহকারী ওয়েবসাইট রটেন টমাটোসে ২৩৬ জন সমালোচকের উপর ভিত্তি করে গড় রেটিং ৬.৯০/১০ এবং গড়ে ৭৮% পজিটিভ অনুমোদন রেটিং রয়েছে।
দোগাছি ইউনিয়ন
দোগাছি ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
আমানউল্লাহ খান
আমানউল্লাহ খান (পশতু: أمان الله خان, দারি: أمان الله خان, উর্দু: أمانالله خان, জুন ১৮৯২ – ২৫ এপ্রিল ১৯৬০) ছিলেন আফগানিস্তানের শাসক। ১৯১৯ থেকে ১৯২৯ খ্রিষ্টাব্দ পর্যন্ত তিনি আফগানিস্তান শাসন করেছেন। তিনি প্রথমে আমির এবং ১৯২৬ খ্রিষ্টাব্দের পর থেকে বাদশাহ হিসেবে শাসন করেছেন। তৃতীয় ইঙ্গ-আফগান যুদ্ধের পর আফগানিস্তান ব্রিটিশ প্রভাবমুক্ত স্বাধীন পররাষ্ট্রনীতি প্রয়োগে সক্ষম হয়। তাঁর শাসনামলে বেশ কিছু রাজনৈতিক ও সামাজিক পরিবর্তনের প্রচেষ্টা দেখা যায়। তিনি পাশ্চাত্য কায়দায় আফগানিস্তানকে আধুনিক করার প্রচেষ্টাকারী প্রথম আফগান শাসক। তবে হাবিবউল্লাহ কালাকানি ও তার অনুসারীদের জনপ্রিয় উত্থানের ফলে তাঁর এই প্রচেষ্টা ব্যর্থ হয়। ১৯২৯ খ্রিষ্টাব্দের ১৪ জানুয়ারি আমানউল্লাহ খান ক্ষমতা ত্যাগ করে পালিয়ে প্রথমে ব্রিটিশ ভারত, পরে ইউরোপে চলে যান। ১৯৬০ খ্রিষ্টাব্দে তিনি সুইজারল্যান্ডের জুরিখে মৃত্যুবরণ করেন, তাঁর দেহ আফগানিস্তানে ফিরিয়ে এনে জালালাবাদে তাকে সমাধিস্থ করা হয়।
প্রারম্ভিক জীবন
আমানউল্লাহ খান ১৮৯২ খ্রিষ্টাব্দের ১ জুন কাবুলের নিকটবর্তী পাঘমানে জন্মগ্রহণ করেছেন। তিনি আমির হাবিবউল্লাহ খানের তৃতীয় পুত্র। আমানউল্লাহ খান কাবুলের গভর্নর হন। সেনাবাহিনী ও কোষাগার তার নিয়ন্ত্রণে ছিল। অধিকাংশ উপজাতীয় নেতাদের সমর্থন তিনি পেয়েছিলেন।
রুশ বিপ্লবের পর রাশিয়া ও যুক্তরাজ্যের মধ্যে দূরত্ব তৈরি হয়। বৈদেশিক নীতির ক্ষেত্রে স্বাধীনতা অর্জ‌নের জন্য আমানউল্লাহ খান এই সুযোগ কাজে লাগান। ১৯১৯ খ্রিষ্টাব্দের ৩ মে আফগানিস্তান ব্রিটিশ ভারতের উপর হামলা চালায়। এর ফলে তৃতীয় ইঙ্গ-আফগান যুদ্ধ শুরু হয়। প্রাথমিক সাফল্যের পর যুক্তরাজ্য প্রথম বিশ্বযুদ্ধ পরবর্তী নিয়ে ব্যস্ত থাকায় যুদ্ধ দ্রুত স্থগিত হয়। ১৯১৯ এর শেষের দিকে যুদ্ধবিরতি হয়। এরপর আফগানিস্তান সম্পূর্ণ ব্রিটিশ প্রভাব মুক্ত হয়।
সংস্কার
আমানউল্লাহ খান প্রথমদিকে আফগানিস্তানে জনপ্রিয় ছিলেন। তিনি এই প্রভাব কাজে লাগিয়ে দেশকে আধুনিক করতে চেয়েছিলেন। দেশে ছেলে ও মেয়ে উভয়ের জন্য নতুন স্কুল খোলা হয় এবং শতাব্দীপ্রাচীন নারীদের পোশাকের নিয়ম শিথিল করা হয়। তিনি ইউরোপ ও এশিয়া উভয়ের সাথে বাণিজ্য বৃদ্ধি করেছিলেন। তার শ্বশুর ও পররাষ্ট্রমন্ত্রী মাহমুদ তারজির নির্দেশনায় তিনি আধুনিক সংবিধানের ব্যাপারে অগ্রসর হন। এতে নাগরিক অধিকার ও ব্যক্তি স্বাধীনতার কথা বলা হয়। তার স্ত্রী রাণী সুরাইয়া তারজি নারীদের ক্ষেত্রে তার নীতিতে ভূমিকা পালন করেছেন। তবে দ্রুত আধুনিকীকরণের ফলে সমাজে বিরূপ প্রতিক্রিয়া দেখা দেয়। ১৯২৪ খ্রিষ্টাব্দে খোস্ত বিদ্রোহ দমন করা হয়। তিনি ভারত ও ইউরোপে অনেক বাহাইয়ের সাথে সাক্ষাৎ করেন। এসব স্থান থেকে আনা বইগুলো কাবুল গ্রন্থাগারে রক্ষিত রয়েছে। তার এসকল সংযোগ তার ক্ষমতা ত্যাগের সময় অভিযোগ হিসেবে কাজ করেছে।
এই সময় আফগানিস্তানের বৈদেশিক নীতি মূলত সোভিয়েত ইউনিয়ন ও যুক্তরাজ্যের মধ্যে গ্রেট গেম নামে পরিচিত প্রতিদ্বন্দ্বীতাকে কেন্দ্র করে চালিত হত। প্রত্যেক পক্ষ এই অঞ্চলে প্রভাব বিস্তারের জন্য আফগানিস্তানকে অনুগ্রহ দেখাত। আমানউল্লাহ খান সোভিয়েত বিমান নিয়ে সীমিত আকারের আফগান বিমান বাহিনী গঠন করেছিলেন।
ইউরোপ সফর
১৯২৭ খ্রিষ্টাব্দের শেষের দিকে আমানউল্লাহ খান ইউরোপ সফরে যান। তিনি ও তার স্ত্রী করাচি থেকে যাত্রা করেছিলেন। যাত্রাপথে তারা কায়রোতে মিশরের বাদশাহ প্রথম ফুয়াদের সাথে সাক্ষাৎ করেন। ইউরোপে তারা ইটালি, ফ্রান্স, বেলজিয়াম, জার্মানি, ব্রিটেন, পোল্যান্ড সফর করেছেন এবং এসব দেশের রাষ্ট্র ও সরকারপ্রধানসহ অনেকের সাথে সাক্ষাৎ করেছেন। ১৯২৮ খ্রিষ্টাব্দের ২ মে তারা সীমানা অতিক্রম করে সোভিয়েত ইউনিয়নে প্রবেশ করেন।
বিদ্রোহ ও ক্ষমতাত্যাগ
ইউরোপ সফরের সময় তার শাসনের বিরোধিতা বৃদ্ধি পায়। জালালাবাদ থেকে একটি বিদ্রোহী দল রাজধানীর দিকে অগ্রসর হলে সেনাবাহিনীর অধিকাংশ এসময় প্রতিরোধ করার বদলে দলত্যাগ করে। ১৯২৯ খ্রিষ্টাব্দের ১৪ জানুয়ারী আমানউল্লাহ খান তার ভাই ইনায়েতউল্লাহ খানের কাছে ক্ষমতা হস্তান্তর করে ব্রিটিশ ভারতে পলায়ন করেন। এর তিনদিন পর হাবিবউল্লাহ কালাকানি তার কাছ থেকে ক্ষমতা কেড়ে নেন।
কালাকানির নয় মাসের শাসন নাদির খানের হাতে সমাপ্ত হয়। আমানউল্লাহ খান আফগানিস্তানে ফিরতে চেয়েছিলেন, তবে জনগণের মধ্যে সমর্থন কম ছিল, তাছাড়া নাদির শাহ বিভিন্ন প্রচারণার মাধ্যমে তার দেশে ফেরা বাধাগ্রস্ত করেন, যেকারণে তিনি ফিরতে পারেননি। তিনি ব্রিটিশ ভারত থেকে ইউরোপ চলে যান। ইউরোপে তিনি প্রথমে ইটালি ও পরে সুইজারল্যান্ডে আশ্রয় নেন।
মৃত্যু
আমানউল্লাহ খান ১৯৬০ খ্রিষ্টাব্দে সুইজারল্যান্ডের জুরিখে মারা যান। তার লাশ আফগানিস্তানে ফিরিয়ে এনে জালালাবাদ শহরে দাফন করা হয়। ক্ষমতাচ্যুতির পর তার সংস্কার কাজের খুব অল্প চালু ছিল।
টাকার (মার্কিন কুস্তিগির)
লেভি রোলা কুপার (জন্ম: জুলাই ২৪, ১৯৯০) একজন আমেরিকান পেশাদার কুস্তিগির; বর্তমানে তিনি ডাব্লিউডাব্লিউই'র সাথে চুক্তিবদ্ধ যেখানে তিনি স্ম্যাকডাউন ব্র্যান্ডের   টাকার (তার পূর্ববর্তী রিং নাম টাকার নাইট এর সংক্ষিপ্ত নাম)  রিং নামে রেসলিং করে থাকেন। টাকার এবং ওটিস একসাথে ডাব্লিউডাব্লিউই এনএক্সটিতে ( ডাব্লিউডাব্লিউই এর জন্য পেশাদারি কুস্তি উন্নয়নমূলক শাখা) হেভি মেশিনারি (Heavy Machinery) নামে খেলতে শুরু করেন।
প্রারম্ভিক জীবন
কুপার নর্থ ম্যারিওন হাই স্কুলে পড়তেন যেখানে তিনি একজন সফল অপেশাদার কুস্তিগির ছিলেন। তিনি পোর্টল্যান্ড স্টেট ইউনিভার্সিটি, ক্যালিফোর্নিয়া স্টেট ইউনিভার্সিটি, বেকার্সফিল্ড এবং অ্যারিজোনা স্টেট ইউনিভার্সিটির হয়ে কলেজিয়েট লেভেলের কুস্তি করতেন এবং ২০১১ সালে এনসিএএ রেসলিং চ্যাম্পিয়নশিপে অষ্টম স্থান অধিকার করেন যা তাকে অল আমেরিকা (en: All-America) খেতাব এনে দেয়। এএসইউ এর ডাব্লিউ. পি. ক্যারি স্কুল অফ বিজনেস থেকে তিনি হিসাববিজ্ঞানের উপর একটি ডিগ্রি নেন।
প্রারম্ভিক কর্মজীবন (২০১৩–২০১৫)
২০১৩ সালে কলেজ শিক্ষাজীবন শেষে কুপার ডাব্লিউডাব্লিউই-তে যোগ দেন। তিনি ডাব্লিউডাব্লিউই পারফরমেন্স সেন্টারে যোগ দেন এবং রিং নেম হিসেবে টাকার নাইট পছন্দ করেন।
এনএক্সটি (২০১৫–২০১৮)
জানুয়ারি ২৪, ২০১৫ তে স্টার্ক, ফ্লোরিডাতে অনুষ্ঠিত ডাব্লিউডাব্লিউই এনএক্সটি লাইভ ইভেন্টে নাইট একজন পেশাদার কুস্তিগির হিসেবে  আত্মপ্রকাশ করেন। উক্ত লাইভ ইভেন্টে তিনি টাই ডিলিঞ্জার এর সাথে প্রতিদ্বন্দ্বিতা করেন। জুলাই ১, ২০১৫ তে এনএক্সটির  একটি পর্বে একজন পেশাদার কুস্তিগির হিসেবে ব্যারন করবিন এর কাছে হেরে তিনি টেলিভিশনে প্রথম আত্মপ্রকাশ করেন। ২০১৫ থেকে ২০১৬ সালের পূর্ব পর্যন্ত নাইট  প্রায়শই একজন পেশাদার কুস্তিগির হিসেবে টেলিভিশনে আত্মপ্রকাশ করতেন।
জুলাই, ২০১৬ সালে নাইট ওটিস (কুস্তিগির) এর সাথে দল গঠন করেন এবং তারা হেভি মেশিনারি নামে আত্মপ্রকাশ করেন।  ২০১৬ সালের যৌথ অংশগ্রহণে ডাসটি রোডস ট্যাগ টিম ক্ল্যাসিক প্রথম রাউন্ডেই অস্টিন এরিস এবং রোডারিক স্ট্রং এর দলের কাছে হেরে যায়। যৌথ দল হিসেবে তারা আবার ফিরে আসেন এবং  মার্চ ২৯, ২০১৭ তে টেলিভিশনে ধারণকৃত  এনএক্সটি'র একটি এপিসোডে মাইক মার্শাল এবং জনাথন ওটাগনের দলকে হারিয়ে প্রথম বিজয় লাভ করেন।
প্রধান কর্মজীবনের পর্যায় (২০১৮–বর্তমান)
নাইট এপ্রিল ২৭, ২০১৮ সালে ডাব্লিউডাব্লিউই'র গ্রেটেস্ট রয়্যাল রাম্বল এ টেলিভিশনে ধারণকৃত তার প্রথম ধারাবহিক অনুষ্ঠান শুরু করেন । এই অনুষ্ঠানটি জেদ্দা, সৌদি আরবে অনুষ্ঠিত হয়। এটি ছিল গ্রেটেস্ট রয়্যাল রাম্বলের ২৪ তম ম্যাচ এবং এই ম্যাচে তিনি  বিগ ই-র কাছে পরাস্ত হওয়ার আগে ড্র্যু গুলাক-কে হারিয়েছিলেন। ডিসেম্বর ১৭, ২০১৮ তে অনুষ্ঠিত র এর একটি পর্বে  বিজ্ঞাপন দেয়া হয়েছিল যে হেভি মেশিনারি ছয়জন এনএক্সটি কুস্তিগিরদের দুইজনের একজন যে প্রধান পর্বে যাবে। ওটিস এবং টাকার তাদের সংক্ষিপ্ত নামে, জানুয়ারিতে অনুষ্ঠিত র এর একটি অনুষ্ঠানে   অ্যালেক্সা ব্লিস এবং পল হেম্যানের সাথে সাক্ষাতের সময় দ্বন্দ্বে জড়িয়ে পড়ার মাধ্যমে তাদের অভিষেক ঘটান। এপ্রিলে অনুষ্ঠিত স্ম্যাকডাউনের ১৬তম অনুষ্ঠানে ২০১৯ ডাব্লিউডাব্লিউই সুপারস্টার সেক-আপ চলাকালীন তারা স্ম্যাকডাউন ব্র্যান্ডে চলে আসেন। রেসলম্যানিয়া ৩৫-এ ওটিস এবং টাকার ষষ্ঠ বার্ষিক অ্যান্ড্রু দ্য জায়ান্ট মেমোরিয়াল ব্যাটল রয়্যাল, সম্পন্ন করেন কিন্তু তারা জিততে পারেননি। মে মাসে, তারা স্ম্যাকডাউন ট্যাগ টিম বিজয়ী ডেনিয়েল ব্র্যায়ান এবং এরিক রোয়ানের সাথে দ্বন্দ্বে জড়িয়ে পড়েন। তারা দ্বৈতভাবে ২০১৯ সুপার শোডাউন-এর ৫১-ম্যান ব্যাটল রয়্যালে অংশগ্রহণ করেন কিন্তু খেলা চলাকালীন উভয়েই বাদ পড়ে যান। চ্যাম্পিয়নদের বুদ্ধির খেলার এক সপ্তাহ পরে, হেভি মেশিনারি স্টম্পিং গ্রাউন্ডসে  ব্রায়ান ও রোয়ানের মুখোমুখি হয়। জুলাই এ অনুষ্ঠিত স্ম্যাকডাউনের ২য় পর্বে, ডলফ জিগলার এবং কেভিন ওয়েন্সকে ওটিস ও টাকার পরাজিত করেন এবং তারা ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপের এক নম্বর প্রতিযোগী হয়ে যায় কিন্তু হেভি মেশিনারি এক্সট্রিম রুলসে জিগলার, রবার্ট এবং নিউ ডে'র কাছে হেরে গিয়েছিল।
সেপ্টেম্বরে অনুষ্ঠিত র এর ১৩তম পর্বে হেভি মেশিনারি ওয়াইল্ড কার্ড রুলের মাধ্যমে আত্মপ্রকাশ করেন; র ট্যাগ টিম চ্যাম্পিয়নশিপে চ্যালেঞ্জ জানান কিন্তু জিগলার এবং রবার্ট রোড দ্বারা পরাজিত হন। অক্টোবর ৩১ এর ক্রাউন জুয়েলে হেভি মেশিনারি একটি প্রতিদ্বন্দ্বিতাপূর্ণ ম্যাচে লড়ছিলেন কিন্তু দ্য নিউ ডে তাদের বাতিল করে দেয়।
সারভাইভার সিরিজের আন্তঃব্র্যান্ড ট্যাগ টিম ব্যাটল রয়েলে, হেভি মেশিনারি অংশগ্রহণ করেন কিন্তু সেটাতে জিগলার এবং রবার্ট রোড জিতেছিলেন। ২০১৯ এর শেষে, টাকারের সহযোগী ওটিস, মেন্ডি রোজের সাথে একটি প্রণয়ধর্মী গল্পে যুক্ত হন। ফেব্রুয়ারি ১৪, ২০২০ এ অনুষ্ঠিত স্ম্যাকডাউনের একটি পর্বে, টাকারের সহযোগী ওটিসের তার প্রেমিকা রোজের সাথে সাক্ষাতের দিন ছিল কিন্তু সেদিন সে জিগলারকে রোজের সাথে দেখতে পায় যা তাকে বিমর্ষ করে তোলে। মার্চ ০৬, ২০২০ এ অনুষ্ঠিত স্ম্যাকডাউনের একটি পর্বে, ওটিস ও টাকার চেষ্টা করেছিলেন রোজের কাছে দুঃখ প্রকাশ করতে , কিন্তু  রোজ তাদের আন্তরিক দুঃখ প্রকাশকে গ্রহণ করেননি। মার্চ ২০, ২০২০ এ অনুষ্ঠিত স্ম্যাকডাউনের একটি পর্বে, দ্য মিজ ও জন মরিসনের সাথে ওটিস ও টাকারের খেলা চলাকালীন জিগলার তার সাথে রোজের তোলা একটি ছবি দেখিয়ে ওটিস ও টাকারের মনোযোগ নষ্ট করিয়ে খেলায় হারানোর চেষ্টা করেন। ০৩ এপ্রিল, ২০২০ এ অনুষ্ঠিত স্ম্যাকডাউনের আরেকটি পর্বে ওটিসের সাথে তার রেসলম্যানিয়া ক্ল্যাস এর সামনে জিগলার টাকারকে আক্রমণ করেন। স্ম্যাকডাউনের পরবর্তী সপ্তাহে  টাকার জিগলারকে পুনরায় খেলার জন্য আহ্বান জানান কিন্তু তিনি সেটাতে হেরে যান।
অন্যান্য মাধ্যমে
টাকার নাইট তার প্রথম ভিডিও গেইম প্রকাশ করেন ২০১৯ সালে যেখানে কুস্তি করতে পারে এমন একটি চরিত্র রয়েছে। ভিডিও গেইমটির নাম ডাব্লিউডাব্লিউই ২০১৯।
হাবিবউল্লাহ খান
হাবিবউল্লাহ খান (৩ জুন ১৮৭২ – ২০ ফেব্রুয়ারি ১৯১৯) ছিলেন আফগানিস্তানের আমির। ১৯০১ থেকে ১৯১৯ খ্রিষ্টাব্দ পর্যন্ত তিনি আমির ছিলেন। তিনি উজবেকিস্তানের সমরকন্দে জন্মগ্রহণ করেছেন। তিনি ছিলেন তার পিতা আমির আমির আবদুর রহমান খানের জ্যেষ্ঠ পুত্র।
হাবিবউল্লাহ খান আফগানিস্তানকে আধুনিক করতে চেয়েছিলেন। তিনি আফগানিস্তানে আধুনিক চিকিৎসা ও প্রযুক্তি স্থাপনের প্রচেষ্টা চালান। ১৯০৩ খ্রিষ্টাব্দে হাবিবউল্লাহ খান হাবিবিয়া উচ্চ বিদ্যালয় স্থাপন করেন। এছাড়া তিনি সামরিক একাডেমি প্রতিষ্ঠা করেছিলেন। দেশে তিনি সংস্কার কার্যক্রম চালান। তিনি আইন ব্যবস্থার সংস্কার করেন এবং অনেক কঠোর শাস্তির প্রথা বন্ধ করেন। তবে তার অন্যতম প্রধান উপদেষ্টা শাহজাদা আবদুল লতিফকে ধর্মত্যাগের অভিযোগে মৃত্যুদণ্ড দেয়া হয়েছিল। তাকে কাবুলে পাথর ছুড়ে হত্যা করা হয়। অন্যান্য সংস্কারের মধ্যে ছিল দমনমূলক অভ্যন্তরীণ গোয়েন্দা ব্যবস্থা ভেঙে দেয়া।
প্রথম বিশ্বযুদ্ধে উসমানীয় ও জার্মান পক্ষ আফগানিস্তানকে নিজেদের দলে আনার প্রচেষ্টা চালালেও তিনি আফগানিস্তানকে নিরপেক্ষ অবস্থায় রাখতে সক্ষম হন। তিনি ব্রিটিশ ভারতের সাথে উত্তেজনা কমিয়ে আনেন। ১৯০৫ খ্রিষ্টাব্দে এ জন্য মিত্রতা চুক্তি স্বাক্ষরিত হয় এবং ১৯০৭ খ্রিষ্টাব্দে তিনি সরকারি সফরে যান।
১৯১৯ খ্রিষ্টাব্দের ২০ ফেব্রুয়ারি লাগমান প্রদেশে শিকারের সময় হাবিবউল্লাহ খান নিহত হন। তার ভাই নাসরুল্লাহ খান এরপর তার উত্তরসুরি হন। তিনি মাত্র একসপ্তাহ ক্ষমতায় ছিলেন। এরপর তিনি হাবিবউল্লাহ খানের তৃতীয় সন্তান আমানউল্লাহ খান কর্তৃক ক্ষমতাচ্যুত ও বন্দী হন।
রূপপুর পারমাণবিক বিদ্যুৎ কেন্দ্র নির্মাণ প্রকল্প
বাংলাদেশে পারমাণবিক বিদ্যুৎ উৎপাদনের লক্ষ্য নিয়ে বাংলাদেশ সরকার ২০০৯ সালে রূপপুর পারমাণবিক বিদ্যুৎ কেন্দ্র নির্মাণ প্রকল্প গ্রহণ করে। এই প্রকল্পের মাধ্যমে পাবনা জেলার ঈশ্বরদীর রূপপুর নামক স্থানে রূপপুর পারমাণবিক বিদ্যুৎ কেন্দ্র স্থাপন করা হবে। এই উন্নয়ন প্রকল্পের মেয়াদ জুলাই ২০১৬ থেকে ডিসেম্বর ২০২৫। ২০২৪ সাল নাগাদ পারমাণবিক বিদ্যুৎ কেন্দ্রের দু’টি (প্রথম ও দ্বিতীয়) ইউনিটের কাজ শেষ করার পরিকল্পনা রয়েছে। দুটি ইউনিটে ২৪০০ মেগাওয়াট বিদ্যুৎ উৎপাদিত হবে। এই বিদ্যুৎ কেন্দ্র নির্মাণে প্রাথমিকভাবে ১ লক্ষ ১৩ হাজার কোটি টাকারও বেশি খরচ ধরা হয়েছে। একক প্রকল্প হিসেবে এটি বাংলাদেশের সবচেয়ে বড় কোনো অবকাঠামো স্থাপন প্রকল্প। সরকারের মতে এই প্রকল্প পরিবেশবান্ধব এবং আর্থিকভাবে লাভজনক। রাশিয়ার রসাটমের এটোমস্ট্রোয় একপোর্ট (এএসই) নামীয় সংস্থাকে এই বিদ্যুৎ কেন্দ্র নির্মাণের দায়িত্ব দেয়া হয়েছে। বিদ্যুৎ উৎপাদন শুরু করার পর এর স্থায়িত্ব হবে ১০০ বছর। দেশের ১৮ লাখ পরিবার এই বিদ্যুৎ কেন্দ্র থেকে বিদ্যুৎ সুবিধা লাভ করবে। আড়াই হাজার দক্ষ জনবলের কর্মসংস্থান হবে।
পারমাণবিক চুল্লি স্থাপন
রাশিয়ার বিভিন্ন শহরে বাংলাদেশে নির্বিতব্য রূপপুর পারমাণবিক বিদ্যুৎ কেন্দ্রের জন্য ভারি যন্ত্রাংশ নির্মাণ করা হয়েছে। রূপপুরের পারমাণবিক চুল্লিও রাশিয়ায় নির্মিত হয়েছে। ভিভিআর-১২০০ মডেলের এই চুল্লিতে (রিয়্যাক্টর প্রেসার ভেসেল) পরমাণু জ্বালানি পুড়িয়ে মূল শক্তি উৎপাদন হবে। এ থেকে ১২শ মেগাওয়াট বিদ্যুৎ উৎপাদন করা হবে। রূপপুরের প্রথম ইউনিট ২০২৩ সালের মধ্যে বিদ্যুৎ উৎপাদনে সক্ষম হবে বলে পরিকল্পনা করা হয়েছে।
অ্যাভেঞ্জার
অ্যাভেঞ্জার, অ্যাভেঞ্জার্স, দি অ্যাভেঞ্জার অথবা দি অ্যাভেঞ্জার্স বলতে বোঝায়:
খাঁড়াপাড়া
খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।
প্রত্নসামগ্রী
বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না
কেহিন্দে বানকোলে
কেহিন্দে বানকোলে একজন নাইজেরিয় অভিনেত্রী, মডেল এবং টেলিভিশন উপস্থাপিকা। তিনি ২০০৩ সালের মিস কমনওয়েলথ নাইজেরিয়া সুন্দরি প্রতিযোগিতার মাধ্যমে বিনোদন জগতে আত্মপ্রকাশ করেন, তারপর তিনি ২০০৪ সালে নাইজেরিয়ার সবচেয়ে সুন্দরী বালিকা প্রতিযোগিতায় অংশ নেন। ওয়াল আদেনুগা নির্মিত সুপার স্টোরিতে অভিনয়ের দু'বছর পরে, ২০০৯ সালের নলিউড পুরষ্কারে তিনি বছরের সেরা উদ্ভাস পুরস্কার লাভ করেন।
ব্যক্তিগত জীবন
তিনি ছয় ভাইবোনের মধ্যে চতুর্থ। তাঁর এক জমজ বোন রয়েছে, যিনিও মাঝে মাঝে অভিনয় করেন। বানকোলে ইকেজার টুনওয়াসে নার্সারি এবং প্রাথমিক বিদ্যালয়ে পড়াশোনা করেন। তিনি ওলাবিসি ওনাবাঞ্জো বিশ্ববিদ্যালয়ে গণযোগাযোগে অধ্যয়ন করেন কিন্তু ২০০৪ সালে তাঁর মডেলিং ক্যারিয়ারে মনোনিবেশ করার জন্য বিরতি নেন।
মডেলিং কর্মজীবন
২০০৩ সালে মিস কমনওয়েলথ নাইজেরিয়াতে প্রতিযোগী হিসাবে অডিশন দেন যা বানকোলের প্রথম বিনোদন জগতের অভিজ্ঞতা ছিল, তবে তিনি এতে জয়ী হননি তিনি নাইজেরিয়ার মোস্ট বিউটিফুল গার্লেও অংশ নিয়েছিলেন তবে শীর্ষ পাঁচের তালিকায় জায়গা করতে পারেননি। লাক্স দূত হিসাবে জেনেভিয়েবে এননাজির চুক্তির শেষ হয়ে গেলে, ২০০৭ সালে সিলভিয়া উদেওগু এবং ওলাইদে ওলাওগুনের সাথে তিনিও লাক্সের নতুন মুখ হিসেবে কাজ শুরু করেন।
অভিনয়
তিনি লাক্সের দূত থাকাকালীন সময়ে সুপার স্টোরি : এভরিথিং ইট টেকস নামের নাটকে অভিনয় করে। তিনি পাপা আজাসকো এবং দ্য লাইফের মতো অন্যান্য নাটকেও অভিনয় করেছেন।
টক শো উপস্থাপিকা
তিনি "সোল সিস্টার্স" এবং "আফ্রিকান কিচেন" নামের দিবালোক টকশো উপস্থাপন করেন।
তেমু
তেমু বা আলপাইন চোঘ (বৈজ্ঞানিক নামঃ Pyrrhocorax graculus), হলুদ ঠোঁটের চোঘ নামেও পরিচিত, কাক পরিবারের সদস্যা। পাইরোকোর‍্যাক্স গণের মাত্র দুটি প্রজাতি রয়েছে এরা তার একটি। এদের দুটি উপ প্রজাতি স্পেন থেকে শুরু করে ইউরোপের দক্ষিণাংশে এবং উত্তর আফ্রিকা থেক মধ্য এশিয়া এবন নেপালের উচু পার্বত্য এলাকায় বাস করে। এরাই সম্ভবত পাখিদের মধ্যে সব থেকে উচুতে বাসা বাঁধা পাখি।
শ্রেণীবিন্যাস
১৭৬৬ সালে ক্যারোলাস লিনিয়াস তার সিস্টেমা ন্যাচারাই গ্রন্থে আলপাইন চোঘকে প্রথমে করভাস গ্রাকুলাস হিসেবে উল্লেখ করেন । ১৭৭১ সালে ইংরেজ পক্ষীবিদ মারমাডিউক টুন্সটাল তার অর্নিথোলজিয়া ব্রিটানিকারে একে পাইরোকোর‍্যাক্স গণে স্থানান্তর করেন । এদের গণ নাম এসেছে গ্রীক πύρρος (purrhos), "অগ্নি শিখার রঙ", and κόραξ (korax), "দাঁড় কাক" থেকে।
বর্ণনা
পূর্নবয়স্ক নোমিনেট, আলপাইন চোঘের উপ প্রজাতি, পাখনার রঙ কুচকুচে কালো, ছোট হলুদ ঠোঁট, গাঢ় বাদামী আইরিস এবং লাল পা। এরা লাল ঠোঁট চোঘ থেকে সামান্য ছোট, ৩৭-৩৯ সেমি লম্বা, লেজ ১২-১৪ সেমি এবং ডানার দৈর্ঘ্য ৭৫-৮৫ সেমি। এরা ভালো উড়তে পারে । পুরুষ এবং স্ত্রী পাখি দেখতে একই রকম হলেও পুরুষ পাখি আকারে কিছুটা বড় হয়।
স্বভাব
আলপাইন চোঘ একগামী, শীত ও গ্রীষ্মকালে এবং বছরের পর বছর এরা সংগীর প্রতি টান দেখিয়ে থাকে। এরা মে'র শুরুর দিকে বাসা তৈরী শুরু করে। এরা কলোনি আকারে না থাকলে পাশাপাশি কয়েক জোড়া পাখি বাসা বাঁধে।
এরা ৩ থেকে ৫ টি ডিম পাড়ে। ডিমের রঙ ক্রিম অথবা হালকা সবুজাভ হয়, ছোট ছোট বাদামী ফোটা থাকে। স্ত্রী পাখি ১৪-২১ দিন ডিমে তা দেওয়ার পরে বাচ্চা ফুটে বের হয়।
ব্যালন ডি’অর
ব্যালন ডি’অর বা মূল ফরাসি উচ্চারণে বালোঁ দর (Ballon d'Or; আ-ধ্ব-ব: [balɔ̃ dɔʁ]; "সোনার ফুটবল") একটি ফুটবল পুরস্কার যা প্রতি বছর ফরাসি ক্রীড়া সাময়িকী ফ্রঁস ফুতবোল (France Football) প্রদান করে থাকে। এটি ব্যক্তিগত পর্যায়ে ফুটবল খেলোয়াড়দের জন্য সবচেয়ে প্রাচীন পুরস্কারগুলির মধ্যে অন্যতম। পুরস্কারটি ১৯৫৬ সাল থেকে প্রদান করা শুরু হয়। তবে ২০১০ থেকে ২০১৫ সালের মধ্যে বিশ্ব ফুটবল সংস্থা ফিফা-র সাথে একটি চুক্তি অনুযায়ী এটিকে ফিফা বিশ্বের বর্ষসেরা ফুটবলার পুরস্কারটির (১৯৯১ সালে প্রতিষ্ঠিত) সাথে সাময়িকভাবে একীভূত করে দেওয়া হয় এবং একীভূত পুরস্কারটির নাম দেওয়া হয় ফিফা বালোঁ দর। তবে এই অংশীদারিত্ব ২০১৬ সালে সমাপ্ত হবার পর থেকে পুরস্কারটির আবার "বালোঁ দর" নামে ফেরত যায়, এবং ফিফাও নিজস্ব পৃথক একটি পুরস্কারে ফেরত যায়, যার নাম ফিফা সেরা পুরুষ খেলোয়াড়। ফিফা বালোঁ দর বিজয়ীদেরকে ফিফা ও ফ্রঁস ফুতবোল সাময়িকী উভয়েই বিজয়ী হিসেবে গণ্য করে থাকে।
অরোরা
অরোরা দ্বারা আরও বোঝানো হতে পারেঃ
ওলান (রান্নার পদ)
ওলান একটি রান্নার পদ যা দক্ষিণ ভারতের কেরালা রাজ্যের কেরালা রন্ধনশৈলীর অন্তর্ভুক্ত। এটি একটি হালকা এবং মৃদু গন্ধযুক্ত খাবার। এই খাবার তৈরির প্রধান উপাদানগুলি হল সাদা করলা বা ছাই-করলা, কালো শিম বা ব্ল্যাক আইড্‌ বীন্স, নারকেলের দুধ, নারকেল তেল ও আদা। কেরালার প্রথাগত সাদয়া -তে এই পদটি পরবেশিত হয়
রন্ধনপ্রনালী
ওলান কেরালা রন্ধনশৈলীর অন্তর্গত একটি খাবার। তাই বেশিরভাগ ক্ষেত্রে এই খাবার রান্না করতে কেরালার ঐতিহ্যবাহী রন্ধন প্রনালীর দ্বারা নির্দেশিত পদ্ধতি অনুসরন করা হয়।
উপকরণ
এটি কেরালার একটি জনপ্রিয় পদ। কেরালার প্রথাগত সাদয়া -তে অন্যন্য খাবারের সাথে কলার পাতায় এই পদটি পরিবেশন করা হয়।
প্রস্তুতি
এই রান্না প্রস্তুতির প্রাথমিক পর্ব হিসাবে কালো শিম বা ব্ল্যাক আইড্‌ বীন্সকে সারারাত ভিজিয়ে রাখতে হয়। তারপর তাকে প্রেসার কুকারে রান্না করা হয়। তার সাথে কেটে রাখা কুমড়ো, লবণ এবং চেরা সবুজ মরিচ যোগ করা হয়। এরপর অল্প জল যোগ করতে হয়। কুমড়া এবং মটরশুটি পুরোপুরি সেদ্ধ হয়ে গেলে তাতে কারিপাতা দিয়ে গরম তেল ঢেলে দেওয়া হয়। সবশেষে রান্নার পাত্রে নারকেল দুধ যোগ করতে হয় এবং তিন থেকে চার মিনিটের জন্য সিদ্ধ করতে হয়।
প্রকার
ব্যবহৃত উপাদান অনুযায়ী ওলানের কিছু প্রকারভেদ দেখা যায়। নাম্বুদিরির ওলান সাধারনভাবে প্রস্তুত ওলানের থেকে কিছুটা আলাদা হয়।
শাহদোল লোকসভা কেন্দ্র
শাহদোল লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৬১,০১৬ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি মধ্যপ্রদেশের শাহদোল, অনুপপুর, উমারিয়া এবং কাটনি জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
শাহদোল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের সাতটি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি শাহদোল জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র৷ এটি শাহদোল জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্র৷ এটি অনুপপুর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র৷ এটি অনুপপুর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি অনুপপুর জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র৷ এটি উমারিয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র৷ এটি উমারিয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্র৷ এটি কাটনি জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
অ্যালি ম্যাকগ্র
এলিজাবেথ অ্যালিস "অ্যালি" ম্যাকগ্র (Elizabeth Alice "Ali" MacGraw; জন্ম: ১ এপ্রিল ১৯৩৯) হলেন একজন মার্কিন অভিনেত্রী, মডেল, লেখিকা ও প্রাণি অধিকারকর্মী। তিনি গুডবাই, কলম্বাস (১৯৬৯) চলচ্চিত্রে অভিনয় করে প্রথম খ্যাতি অর্জন করেন এবং এই কাজের জন্য বর্ষসেরা নবাগত অভিনেত্রী বিভাগে গোল্ডেন গ্লোব পুরস্কার অর্জন করেন। তিনি ১৯৭০ সালে লাভ স্টোরি চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে অস্কারের মনোনয়ন লাভ করেন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
ম্যাকগ্র ১৯৭২ সালে বিশ্বের শীর্ষ নারী বক্স অফিস তারকা হিসেবে গণ্য হন এবং মাত্র তিনটি চলচ্চিত্রে কাজ করেও এই খ্যাতি অর্জন করায় গ্রম্যান্‌স চাইনিজ থিয়েটারে তার হস্ত ও পায়ের ছাপ যুক্ত করা হয়। তিনি পরবর্তী কালে কয়েকটি জনপ্রিয় মারপিটধর্মী চলচ্চিত্র দ্য গেটঅ্যাওয়ে (১৯৭২) ও কনভয় (১৯৭৮); প্রণয়মূলক ক্রীড়া-নাট্যধর্মী চলচ্চিত্র প্লেয়ার্স (১৯৭৯); হাস্যরসাত্মক চলচ্চিত্র জাস্ট টেল মি হোয়াট ইউ ওয়ান্ট (১৯৮০) এবং ঐতিহাসিক উপন্যাস ভিত্তিক টেলিভিশন ধারাবাহিক দ্য উইন্ডস অব ওয়ার (১৯৮৩)। ১৯৯১ সালে তিনি তার আত্মজীবনী মুভিং পিকচার্স প্রকাশ করেন।
চলচ্চিত্রের তালিকা
থাম্ব|ডান|অ্যালি ম্যাকগ্র।
আল-বাথ বিশ্ববিদ্যালয়
আল-বাথ বিশ্ববিদ্যালয় (جامعة البعث), ১৯৭৯ সালে প্রতিষ্ঠিত, সিরিয়ার হোমস শহরে অবস্থিত একটি সরকারি বিশ্ববিদ্যালয়। দামেস্কের ১৮০ কিমি. উত্তরে অবস্থিত বিশ্ববিদ্যালয়টি সিরিয়ার চতুর্থ বৃহত্তম বিশ্ববিদ্যালয়।
ইতিহাস
বিশ্ববিদ্যালয়টি ১৯৭৯ সালে প্রতিষ্ঠিত হয়; এটি হাফেজ আল-আসাদের দ্বারা জারি করা রাষ্ট্রপতির ডিক্রি নং ৪৪ এর মাধ্যমে প্রতিষ্ঠিত হয়েছিল।
আল-বাথ বিশ্ববিদ্যালয়ের ২২টি অনুষদ, ৫টি ইন্টারমিডিয়েট ইন্সটিটিউট, ৪০,০০০ নিয়মিত ছাত্র, ২০,০০০ জন উন্মুক্ত শিক্ষার ছাত্র, ১৩১০ জন উচ্চশিক্ষার ছাত্র এবং ৬২২ জন অনুষদ সদস্য রয়েছে। লাইব্রেরিতে প্রায় ৬৩,০০০ বই রয়েছে (২০১১ সালের হিসেবে)।
আলমগীর কবির রানা
শেখ আলমগীর কবির রানা  (জন্ম: ৭ জুন ১৯৯০; আলমগীর কবির নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১০–১১ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন।
২০১৯ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
দলগতভাবে, রানা এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।
প্রারম্ভিক জীবন
শেখ আলমগীর কবির রানা ১৯৯০ সালের ৭ই জুন তারিখে বাংলাদেশের সাতক্ষীরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১১ সালের ৪ঠা ডিসেম্বর তারিখে, ২১ বছর ৫ মাস ২৮ দিন বয়সে, ডান পায়ে ফুটবল খেলায় পারদর্শী রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৮৬তম মিনিটে মধ্যমাঠের খেলোয়াড় ইমন মাহমুদ বাবুর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রানা মাত্র ১ ম্যাচে অংশগ্রহণ করেছেন।
প্রাইম বিশ্ববিদ্যালয়
প্রাইম ইউনিভার্সিটি বাংলাদেশের একটি বেসরকারি বিশ্ববিদ্যালয়। যা শিক্ষা মন্ত্রণালয় ও ইউজিসি দ্বারা অনুমোদিত বিশ্ববিদ্যালয়টি বাংলাদেশের রাজধানী ঢাকার মিরপুরের মাজার রোডে নিজস্ব স্থায়ী ক্যাম্পাসে অবস্থিত। এটি বাংলাদেশের একমাত্র বিশ্ববিদ্যালয়, যেখানে এসএসসি ও এইচএসসি ফলাফলের ভিত্তিতে সম্পূর্ণ বিনা বেতনে পড়ানো হয়।
উপাচার্যগণ
নিম্নোক্ত ব্যক্তিবর্গ প্রাইম ইউনিভার্সিটির উপাচার্য হিসেবে দায়িত্ব পালন করেন:
অনুষদসমূহ
এই বিশ্ববিদ্যালয়ে ৮টি বিভাগের অধীনে ৫টি অনুষদ রয়েছে:
কোষ নিউক্লিয়াস
thumb|upright=1.35|right|নীল [[প্রতিপ্রভা হোচেস্ট ডাই দিয়ে দেখা নিউক্লিয়ার ডিএনএর দাগযুক্ত হেলা কোষগুলি। কেন্দ্রীয় এবং ডানদিকের কোষগুলি ইন্টারফেজে থাকে। এইভাবে তাদের সম্পূর্ণ নিউক্লিয়াস লেবেলযুক্ত। বাম দিকে একটি কোষ মাইটোসিসের বিভাজনের মধ্য দিয়ে যাচ্ছে এবং এর ডিএনএ ঘনীভূত হয়েছে।]]
কোষ জীববিজ্ঞানে, নিউক্লিয়াস (নিউক্লিয়াস; ল্যাটিন নিউক্লিয়াস বা নিউকিউলিয়াস থেকে যার অর্থ বীজ) হল ইউক্যারিওটিক অর্থাৎ প্রকৃতকোষে পাওয়া একটি ঝিল্লি-আবদ্ধ অঙ্গাণু। প্রকৃতকোষে সাধারণত একটি একক নিউক্লিয়াস থাকে। তবে কোষের ধরন অনুসারে,যেমন স্তন্যপায়ীর লাল রক্তকণিকা(লোহিত রক্তকণিকা)-র কোনো নিউক্লিয়াস থাকে না আবার অস্টিওক্লাস্ট সহ আরও কয়েক ধরনের কোষ বহুনিউক্লিয়াসবিশিষ্ট হয়ে থাকে।নিউক্লিয়াস তৈরির প্রধান কাঠামো হলো এর বহিঃপর্দা, এটি মুলত একটি দ্বিস্তরী মেমব্রেন বা পর্দা যা সমগ্র নিউক্লিয়াসটিকে ঘিরে রাখে এবং কোষীয় সাইটোপ্লাজম থেকে এর বিষয়বস্তুকে বিচ্ছিন্ন করে। এবং নিউক্লিয়ার ম্যাট্রিক্স অর্থাৎ মাতৃকা (যার মধ্যে নিউক্লিয়ার উপাদানসমূহ রয়েছে) ও সাইটোপ্লাজমের মধ্যে একটি নেটওয়ার্ক হিসেবে কাজ করে। যা নিউক্লিয়াসকে যান্ত্রিক সমর্থনদেয়। নিউক্লিয়াসই সম্পূর্ণ কোষের কার্যাবলী নিয়ন্ত্রণ করে,তাই একে বলা হয় কোষের মস্তিষ্ক। নিউক্লিয়াসের অন্যতম কাজ বংশগতীয় বস্তু বহন করা।
গঠন
এর আকৃতি গোলাকার, ডিম্বাকার, নলাকার, উপবৃত্তাকার, প্যাঁচানো থালার মত এবং শাখান্বিত হতে পারে ৷ রাসায়নিকভাবে নিউক্লিয়াস মূলত প্রোটিন ও নিউক্লিক এসিড দ্বারা গঠিত। এতে অন্যান্য উপাদানও থাকে। যেমনঃ প্রোটিন (Protein), আরএনএ(RNA), ডিএনএ(DNA) । সিভকোষ বা লোহিত রক্তকণিকায় নিউক্লিয়াস থাকে না৷ নিউক্লিয়াসে বংশগতির বৈশিষ্ট্য নিহিত ৷ এটি কোষে সংঘটিত বিপাকীয় কার্যাবলিসহ সব ক্রিয়া-বিক্রিয়া নিয়ন্ত্রণ করে ৷ সুগঠিত নিউক্লিয়াসে নিচের অংশগুলো দেখা যায়:
নিউক্লিয়ার ঝিল্লি বা নিউক্লিও পর্দা
thumbnail|উচ্চমানসম্পন্ন মাইক্রোস্কোপ এ দৃশ্যমান নিউক্লিয়াস নিউক্লিয়াস কে ঘিরে রাখে যে ঝিল্লি তাকে নিউক্লিয়ার ঝিল্লি বলে ৷ এটি দ্বিস্তরবিশিষ্ট ঝিল্লি ৷ এ ঝিল্লি লিপিড ও প্রোটিন এর সমন্বয়ে গঠিত ৷ এ ঝিল্লীতে মাঝে মাঝে কিছু ছিদ্র থাকে, একে নিউক্লিয়ার রন্ধ্র / parinuclias pace বলে ৷ এই ছিদ্রের মাধ্যমে কেন্দ্রিকা ও সাইটোপ্লাজম এর মধ্যে কিছু বস্তু চলাচল করে ৷ এই ঝিল্লী সাইটোপ্লাজম থেকে কেন্দ্রিকার অন্যান্য বস্তুকে পৃথক করে ও বিভিন্ন বস্তুর চলাচল নিয়ন্ত্রণ করে ৷
নিউক্লিওপ্লাজম
কেন্দ্রিকা ঝিল্লির অভ্যন্তরে জেলির ন্যায় বস্তু বা রসকে কেন্দ্রিকারস বা নিউক্লিওপ্লাজম বলে ৷ কেন্দ্রিকা রসে নিউক্লিক অ্যাসিড, প্রোটিন , উৎসেচক, আরএনএ,বিভিন্ন এনজাইম, (ডিএনএ পলিমারেজ, আরএনএ পলিমারেজ, নিউক্লিওটাইড ট্রাইফসফাটেজ, নিউক্লিওসাইড ফসফোরাইলেজ, কাইS নেজ, ডিহাইড্রোজিনেজ, এন্ডোনিউক্লয়েজ), আরএনপি দানা, অল্প পরিমাণে লিপিড ও কতিপয় খনিজ লবণ থাকে ৷
নিউক্লিওপ্লাজম এর কাজ
এখানে নিউক্লিওলাস ও ক্রোমাটিন তন্তু অবস্থান করে। নিউক্লিয়াসের রসস্ফীতি অবস্থা বজায় রাখা ও নিউক্লিয়াসের বিভিন্ন কাজে সহায়তা করা।
নিউক্লিওলাস
নিউক্লিয়াস বা কেন্দ্রিকার মধ্যে ক্রোমোজম এর সাথে লাগানো গোলাকার বস্তুকে নিউক্লিওলাস বা কেন্দ্রিকাণু বলে ৷১৭৮১ সালে বিজ্ঞানী ফনটানা(Fontana) সর্বপ্রথম নিউক্লিওলাস আবিষ্কার করেন। ক্রোমোজোমের রঙঅগ্রাহী অংশের সাথে এরা লেগে থাকে ৷ এরা RNA ও প্রোটিন দ্বারা গঠিত ৷ এরা নিউক্লিক অ্যাসিড মজুত করে ও প্রোটিন সংশ্লেষণ করে ৷ ক্রোমোজোমের যে স্থানে নিউক্লিওলাস সংযুক্ত থাকে তাকে বলা হয় SAT বা স্যাটেলাইট।
ক্রোমাটিন জালিকা বা নিউক্লিও জালিকা
কোষের বিশ্রামকালে কেন্দ্রিকায় কুন্ডলী পাকানো সূক্ষ্ম সুতার ন্যায় অংশই হল ক্রোমাটিন জালিকা ৷ কোষ বিভাজনের সময় এরা মোটা ও খাটো হয় তাই তখন তাদের আলাদা ক্রোমোজোম দেখা যায় ৷ ক্রোমোজোম এর দুইটি অংশ রয়েছে।
নন্দিত নরকে
নন্দিত নরকে বাংলাদেশের কথাসাহিত্যিক হুমায়ূন আহমেদের প্রথম উপন্যাস। এর রচনাকাল ১৯৭০ এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি ঢাকা বিশ্ববিদ্যালয়ের হাজী মুহম্মদ মুহসীন হলের আবাসিক ছাত্র ছিলেন।